Kolektomija

**Kolektomija** (lat. *colo* od colon + sufiks –ektomija = uklanjanje) je resekcija debelog crijeva. Sastoji se od hirurški uklanjanja bilo kojeg dijela debelog crijeva, obično segmentalna resekcija (djelomična kolektomija). U ekstremnim slučajevima kada se odstrani cijelo debelo crijevo, to se naziva totalna kolektomija, a proktokolektomija (*procto-* + kolektomija) označava da je uključen i rektum.

## Indikacije
Neke od najčešćih indikacija za kolektomiju su:
* Rak debelog crijeva
* Divertikulitis i divertikulusna bolest debelog creva
* Trauma
* Upalna bolest crijeva kao što su ulcerozni kolitis ili Crohnova bolest. Kolektomija niti liječi niti eliminira Crohnovu bolest, već samo uklanja dio cijelog oboljelog debelog crijeva. Kolektomija se smatra "lijekom" za ulcerozni kolitis jer bolest napada samo debelo crijevo i stoga se neće moći ponovo razbuktati ako se uklanja cijelo debelo crijevo (cekum, uzlazni kolon, poprečni kolon, silazni kolon i sigmoidni kolon) i rektum. Međutim, ne uklanja uvijek vancrevne simptome.
* Profilaksna kolektomija može biti indicirana kod nekih oblika polipoza, Linchovog sindroma i određenih slučajeva upalne bolesti crijeva zbog visokog rizika za razvoj kolorektumskg karcinoma.
* infarkt crijeva
* Tiflitis
* Hirschsprungova bolest

## Osnovni principi
Tradicijski, kolektomija se izvodi putem abdominalne incizije (laparotomija), iako primjena minimalno invazivne kolektomije, pomoću laparoskopije, raste i po obimu indikacija i po popularnosti, i dobro je uspostavljena procedura od|2006. u mnogim medicinskim centrima. Nedavna iskustva pokazala su izvodljivost kolektomija s pristupom s jednim ulazom.

Resekcija bilo kojeg dijela debelog crijeva podrazumijeva mobilizaciju i podvezivanje odgovarajućih krvnih sudova. Limfadenektomija se obično izvodi putem ekscizije masnog tkiva u blizini ovih sudova (*mezokolon*), u operacijama karcinoma debelog crijeva.

Kada je resekcija završena, hirurg ima mogućnost da odmah obnovi crijevo, šivanjem ili spajanjem oba rezana kraja (primarnom anastomozom) ili stvaranjem kolostomije. Uzima se u obzir nekoliko faktora, uključujući:
* Okolnosti operacije (elektivna vs hitna); U mnogim slučajevima je potrebno uraditi hitnu resekciju debelog crijeva sa anastomozom, a to nosi veću stopu komplikacija jer pravilna priprema crijeva nije moguća u hitnim situacijama.
* Bolest koja se liječi; (tj., nijedna operacija kolektomije ne može izliječiti Crohnovu bolest, jer se bolest obično ponavlja na mjestu gdje su zdravi dijelovi debelog crijeva spojeni. Naprimjer, ako pacijent s Crohnovom bolešću ima transverzalnu kolektomiju, njegova Crohnova bolest će se obično ponovo pojaviti na mjestu resekcije uzlaznog i silaznog dijela debelog crijeva.)
* Akutno fiziološko stanje pacijenta;
* Uticaj života sa kolostomom, iako privremeni;
* Upotreba specifičnog preoperativnog režima dijeta s niskim reziduom i laksativa (tzv. "priprema crijeva").

Anastomoza nosi rizik od dehiscencije (razbijanje šavova), što može dovesti do kontaminacije peritoneumske šupljine, peritonitisa, sepse i smrti. Brojni faktori mogu povećati rizik od anastomotske dehiscencije, bilo djelomične ('curenje') ili potpune. Osnovni hirurški principi uključuju osiguravanje dobre opskrbe krvlju suprotnih krajeva i nedostatak napetosti na spoju. Upotreba NSAIDS za analgeziju nakon gastrointestinalne operacije i dalje je kontroverzna, imajući u vidu mješovite dokaze o povećanom riziku od curenja iz bilo koje stvorene anastomoze crijeva. Ovaj rizik može varirati u zavisnosti od klase NSAID-a koji je propisan.

Kolostomija je uvijek sigurnija, ali predstavlja društveni, psihički i fizički teret za pacijenta. Izbor nije nimalo lak i pun je kontroverzi, jer je česta tema žestokih debata među općim hirurzima širom svijeta.

## Laparoskopska hirurgija
Od 2012. godine, više od 40% resekcija debelog crijeva u Sjedinjenim Državama izvodi se laparoskopskim pristupom.

Za početak laparoskopske operacije za kolektomiju obično se u abdomen postavljaju četiri otvora (porta), kako bi se dobio pristup peritoneumskoj šupljini. Sljedeći korak je mobilizacija dijela crijeva koji treba da se resecira. To se radi podvezivanjem mezentera i drugih peritoneaumskih dodataka. Za resekciju crijeva koristi se klamerica i stvara se anastomoza između preostalog crijeva.

## Historija
Sir William Arbuthnot-Lane bio je jedan od prvih zagovornika korisnosti totalnih kolektomija, iako je njegova prekomjerna upotreba procedure dovela u pitanje mudrost operacije.

## Također pogledajte
* Lista operacija po tipu

## Reference
## Vanjski linkovi
* Lotti M. Anatomy in relation to left colectomy
* 

Kategorija:Debelo crijevo
Kategorija:Hirurška onkologija
Kategorija:Postupci hirurškog uklanjanja
Kategorija:Hirurgija probavnog sistema